Case ID: 1231208
Sentence 13: İzahatlar, prosessual məsələlər: Məhkəmə iclasında iştirak edən cavabdeh X7 apellyasiya şikayətini müdafiə edərək,orada göstərilən dəlillərə və birinci instansiya məhkəməsində verdiyi izahatına uyğun izahat vermiş,əlavə olaraq göstərmişdir ki,iddiaçı oğlu ilə ailə quraraq mübahisəli yaşayış sahəsinə gəlin köçmüş,sonra həyətdə 2otaqlı ev inşa olunmuş və iddiaçı həyat yoldaşı ilə orada yaşamağa başlamış,əşyalarını da ora yığmışdır.Münasibətləri pozulduğundan iddiaçı uşaqlarını da götürərək evi tərk etmiş,bir çox əşyalarını aparmış,lakin bəzi əşyaları evdə qalmışdır.Hesab edir ki,iddiaçı evə köçürülə bilməz.Həmçinin qeyd edir ki,birinci instansiya məhkəməsinin qətnaməsindən sonra iddiaçı ilə razılıq əldə olunmuş,iddiaçıya 2000manat pul ödənilmiş,sonuncu da notarial qaydada ərizə verərək onlara qarşı hər hansı tələblərinin olmamasını göstərmişdir.